Paytextê Almanya Berlîn de seba protestokerdişê qedexeyê PKKyî, nîjadperestîye û qanûnê polîsan bi seyan kesî kom bîyî.
Heme eyaletanê Almanya ra sere de Kurdîstanij û almanî xeylê şaranê bînan ra bi hezaran kesî Merkezê Berlînî de ameyî pêser. Çalakwanan verê şîyayîşî muzîk goştarî kerd û govend girewt. Dima ra qiseykerdişan de vera zext û qedexeyan muhîmîya xoverdayîşî ser o ame vindertene.
Bado zî pankartê ‘PKK yê Almanya yo‘ ame akerdene û çalakwanan bi nê pankartî dest bi rayraşîyayîşî kerd. Dovîzê ‘PKK têgêrayîşêk o‘ û ‘PKK têgêrayîşê cinîyan o‘ bale anceno xo ser.
Çalakwanî seba protestokerdişê qerarê Amerîka zî dovîzê ‘Ma heme Murat Karayilan, Cemîl  Bayik û Duran Kalkan ê‘ kirişenî.
Almanî zî bi dovîzanê ‘Seba ke ma DAÎŞî ra xelisnayê ma PKK, YPJ û YPGyî rê spas kenî‘ rayra şinî.
Şîyayîşî ra  dima do mîtîngêk bêro viraştene.
